हेमा को उस दिन की घटना याद आती है, जब उसे घर बुलाया गया था । घर पर चहल-पहल नज़र आ रही थी, और कुछ देखने-दिखाने की बात चल रही थी। उसे ऐसा लगा शायद उसे ही लड़केवाले देखने आये हैं । एक तरूणी में शादी को लेकर जो उमंगे और तरंगे उठनी चाहिये, उसमें भी उठी थी । बाद में पता चला कि, पिताजी ने अपनी शादी की बात करने के लिये लडकीवालो को घर पर बुलाया था । यह जानकार कितना बुरा लगा था उसे, कितनी ठेस पहुँची थी उसकी भावनाअेां को । उसे उस दिन अपने पिता पर बहुत गुस्सा आया था । बहुत फूट-फूट कर रोई थी वह उस दिन । भावी सौतेली माँ के भाई ने उसे रोते हुए देख लिया था । उसने उसके आँसू पोछे और सीने से लगाकर कहा था-बेटा तुम जो चाहती हो वह तो मेरे हाथ में नहीं है, लेकिन मैं यह तो कम से कम कर सकता हूँ कि, तुम जो नहीं चाहती वह नहीं होगा । उनकी बातों से उसे कितना ढांढस बंधा था । लड़की वाले की तरफ से अब इस बारे में चर्चा ही बंद हो गई ।